मुंबई : सरकार के बदलते ही मुंबई विश्वविद्यालय में बनने वाले हिंदी भवन का कार्य रुक गया. कांग्रेस-राकांपा सरकार के दौरान भवन निर्माण के लिए भूमिपूजन किया गया था. काम रुकने के बाद में एक बार फिर हिन्दीभाषी समाज ने राज्यमंत्री विद्या ठाकुर के सामने यह मांग रखी है कि हिंदी भवन बनाने का कार्य जल्द से जल्द शुरू किया जाए. इस पर उन्होंने आश्वासन दिया है कि इस बारे में वे मुख्यमंत्री देवेंद्र फडणवनीस से चर्चा करेंगी. मौका था मुंबई हिंदी पत्रकार संघ की तरफ से आयोजित समारोह का. समारोह में मुंबई के मीडिया सलाहकार वरिष्ठ पत्रकार रवि किरण देशमुख का सम्मान किया गया.